*Ниво1- TLP-GREEN*

**ЗАПОВЕД**

**№ РД-10-31**

**гр. София 07.02.2025 година**

На основание чл. 64, ал. 1 от Закона за държавната собственост, чл. 69, ал. 1 от Правилника за прилагане на Закона за държавната собственост, чл. 2, т. 2, чл. 3, чл. 4, ал. 1, чл. 18, чл. 20 и чл. 25 от Наредба № 7 от 14 ноември 1997 г. за продажба на движими вещи - частна държавна собственост, чл. 59 и чл. 67, ал. 3 от Вътрешните правила за провеждане на процедури по продажба на движими вещи – частна държавна собственост на ДА ДРВВЗ, във връзка Протокол № 2/25.09.2024 г. от комисия, назначена със Заповед № РД-235/08.08.2024 г., която е определила първоначалната тръжна цена, намалена с 20 на сто за вещите, за които не се е явил кандидат на първия търг, открит със Заповед № РД-10-241/14.10.2024 г. на председателя на ДА ДРВВЗ и с още 10 на сто след повторен търг за продажба на движими вещи – частна държавна собственост, открит със Заповед № РД-10-287/10.12.2024 г.,

**НАРЕЖДАМ:**

1. Да се проведе трети търг с явно наддаване за продажба на употребявани и ненужни движими вещи – частна държавна собственост, стопанисвани от Държавна агенция „Държавен резерв и военновременни запаси“ (ДА ДРВВЗ) чрез Териториална дирекция „Държавен резерв“ гр. София (ТД ДР гр. София), както следва:

|  |  |  |  |  |  |
| --- | --- | --- | --- | --- | --- |
| **№ по ред** | **Наименование** | **Коли-чество** | **Мерна единица** | **Място на съхранение** | **Начална тръжна цена общо в лева без ДДС** |
| 1 | Закачалка | 370 | Бр. | СБ Ботевград | 23,98 |
| 2 | Болт и клапани за агрегат | 6 | Бр. | СБ Ботевград | 77,76 |
| 3 | Бутало за агрегат | 4 | Бр. | СБ Ботевград | 69,12 |
| 4 | Горелка за агрегат | 8 | Бр. | СБ Ботевград | 51,84 |
| 5 | Дюзодържател за агрегат | 4 | Бр. | СБ Ботевград | 10,37 |
| 6 | Елементи за м. филтър за агрегат | 1 | Бр. | СБ Ботевград | 1,73 |
| 7 | Прът повд. за агрегат | 7 | Бр. | СБ Ботевград | 24,19 |
| 8 | Повдигач за агрегат | 8 | Бр. | СБ Ботевград | 51,84 |
| 9 | Перка вентилаторна за агрегат | 1 | Бр. | СБ Ботевград | 2,59 |
| 10 | Предкамерна за агрегат | 4 | Бр. | СБ Ботевград | 34,56 |
| 11 | Сегмент маслен за агрегат | 46 | Бр. | СБ Ботевград | 15,89 |
| 12 | Сегмент компресорен за агрегат | 50 | Бр. | СБ Ботевград | 30,24 |
| 13 | Трансформатор за агрегат | 3 | Бр. | СБ Ботевград | 45,36 |
| 14 | Биела за агрегат | 4 | Бр. | СБ Ботевград | 51,84 |
| 15 | Престилка от хасе | 34 | Бр. | СБ Ботевград | 3,92 |
| 16 | Престилка от градел | 36 | Бр. | СБ Ботевград | 4,66 |
| 17 | Табуретка тапицирана | 4 | Бр. | СБ Ботевград | 2,16 |
| 18 | Елка 67 М1 | 1 | Бр. | СБ Ботевград | 0,43 |
| 19 | Детектор за фалшиви банкноти | 1 | Бр. | СБ Ботевград | 2,88 |
| 20 | Винт за дърво в плик по 20 броя | 61 | Бр. | СБ Ботевград | 10,54 |
| 21 | Антена за Пежо Боксер | 1 | Бр. | СБ Ботевград | 1,30 |
| 22 | Автоколони за Пежо Боксер | 2 | Бр. | СБ Ботевград | 8,64 |
| 23 | Климатик 9 BTU “Дайкин” | 1 | Бр. | СБ Ботевград | 86,40 |
| 24 | Пежо Боксер 1800 С6237ВХ-автобус; дата на първа регистрация:23.12.1999г.; гориво-дизел; цвят бял; брой места 15+1; обем на двигателя 2 000куб. см.; мощност: 81kw. | 1 | Бр. | СБ Ботевград | 4212,00 |
| 25 | Климатици „Ленокс” | 3 | Бр. | СБ Ботевград | 259,20 |
| 26 | Тахограф к-т Пежо Боксер | 1 | К-т. | СБ Ботевград | 17,28 |
| 27 | Килим тип персийски 2,90/1 | 1 | Бр. | СБ Ботевград | 2,16 |
| 28 | Килим тип персийски 3/2,5 | 1 | Бр. | СБ Ботевград | 2,88 |
| 29 | Печка за твърдо гориво | 1 | Бр. | СБ Ботевград | 6,48 |
| 30 | Реле за регулиране на агрегат | 1 | Бр. | СБ Ботевград | 1,30 |
| 31 | Автокасетофон Пежо Боксер | 1 | Бр. | СБ Ботевград | 19,44 |
| 32 | Врати дървени облицовани | 6 | Бр. | СБ Ботевград | 17,28 |
| 33 | Врата дървена | 1 | Бр. | СБ Ботевград | 2,16 |

1. Търгът да се проведе на **20.02.2025 г. от 11:00 ч.** в сградата на ТД ДР гр. София с адрес: гр. София, ул. „Алдомировска“ № 114.
2. Оглед може да бъде извършен всеки работен ден **от датата на публикуване на обявлението до 19.02.2025 г. от 10:30 до 16:00 ч. /без събота и неделя**/ в Складова база Ботевград, гр. Ботевград, общ. Ботевград, ПК 2140, вилна зона Зелин. Право на оглед има само кандидат, депозирал до Териториалната дирекция писмено заявление за извършване на оглед в съответната складова база. Заявлението се депозира **най-рано 2 (два) дни** преди деня, в който кандидатът желае да извърши оглед. Огледите следва да се извършват в строго определен периметър около вещите, предмет на търга и в присъствието на съответния началник на складовата база или оправомощено от директора на ТД ДР гр. София лице. Телефон за информация: 02/92 10 321.
3. Депозит за участие в търга.
   1. Депозитът за участие в търга е в размер на **10 на сто от началната тръжна цена на съответната позиция** без ДДС, в лева, за която се участва и се внася по следната Банкова сметка: IBAN: BG04UBBS80023300424410 BIC: UBBSBGSF **в срок до 16:00 ч. на 19.02.2025 г.**
   2. Депозитите на участниците, които не са спечелили търга се връщат по нареждане на председателя на тръжната комисия след подписване на тръжния протокол.
   3. Внесеният депозит, от определения за купувач кандидат, се трансформира в гаранция за добро изпълнение, която се възстановява на купувача след окончателно изтегляне на закупените вещи.
4. В търга могат да участват представляващите юридическите лица, едноличните търговци или техни официално упълномощени представители и физически лица. Всяко лице може да участва в търга чрез пълномощник, който следва да представи нотариално заверено пълномощно, съдържащо изрично упълномощаване за участие в конкретния търг от името и за сметка на упълномощителя. Едно физическо лице не може да представлява повече от един кандидат в търга.
5. Подаване на документи за участие в търга.
   1. Всеки кандидат подава документи за участие в търга, които се поставят в непрозрачен плик, върху който се отбелязва наименованието на кандидата за участие в търга, адрес за кореспонденция, телефон и номер на вещите от Списъка на вещите, за които се участва и в него се поставят:
      * + - попълнено заявление за участие в търга;
          - документ за внесен депозит.
   2. Документите за участие се подават от кандидата или от негов изрично упълномощен представител, лично или чрез пощенска, или друга куриерска услуга в деловодството на ТД ДР гр. София на адрес: гр. София, ул. „Алдомировска“ № 114. Телефон за контакт: 02/92 10 321.
6. **Краен срок за подаване на заявление за участие в търга - 17:30 ч. на 19.02.2025 г**.
7. Утвърждавам следната тръжна документация:
   1. Заявление за участие в търга (образец);
   2. Извлечение от заповедта за търг (без състава на комисията);
   3. Обявление за откриване на процедурата;
   4. Проект на договор за продажба на движими вещи;
8. Търгът да се проведе от комисия в състав:
   * + 1. **Председател:**
       2. и членове:
       3. **Резервни членове:**
9. Условия и ред на провеждане на търга:
   1. Търгът се провежда при условие, че присъстват всички членове на комисията и са внесени депозити най-малко от двама кандидати.
   2. В случай че се яви само един кандидат той се обявява за спечелил по обявената начална цена.
   3. Търгът започва с наддаване за обособените позиции, за които има явили се двама или повече кандидати.
   4. Председателят на комисията:
      1. открива тръжната процедура и запознава присъстващите със състава на комисията за провеждане на търга;
      2. обявява първоначалната тръжна цена, от която започва наддаването;
      3. определя стъпката за наддаване в лева, която ще се използва за отделните обособени позиции от вещи, която е в еднакъв процентен размер за всички вещи, включени в търга и не може да бъде по-малко от 1 на сто и не повече от 10 на сто от началната тръжна цена. Първоначално обявената стъпка за наддаване не може да бъде променяна в хода на търга.
   5. Наддаването се извършва отделно за всяка обособена позиция, включена в търга.
   6. Наддаването се извършва по поредния номер на обособените позиции по таблицата по т.1 заповедта, като се обявяват и тези, за които не са се явили кандидати.
   7. Преди да започне наддаването всички участници, които участват за нея, трябва да потвърдят първоначалната тръжна цена на съответната вещ. Когато някой от допуснатите кандидати откаже да потвърди първоначалната тръжна цена на вещта, за която участва, председателят не допуска този кандидат да продължи да участва в процедурата, а внесеният от него депозит за участие се задържа. Недействително е предложението за цена, по-ниска от началната.
   8. Когато след изрична покана от председателя на комисията, участниците в търга потвърдили началната тръжна цена, не участват в наддаването, внесените от тях депозити не се връщат и търгът се прекратява.
   9. Когато един кандидат предложи да плати за вещта цена, равна на стъпката на наддаването, друг кандидат не може да предложи същата цена за вещта, а следва да направи наддавателно предложение, съобразно стъпката, определена за продажбата.
   10. Наддаването се извършва, чрез обявяване от участниците на последователни суми, всяка от които е по-висока от предходната с една стъпка за наддаване, разграничени от председателя на комисията със звуков сигнал, потвърждение за достигнатата цена и покана за следващо обявяване.
   11. Преди третото обявяване на последната достигната сума председателят на комисията прави предупреждение, че това е последната предложена цена и ако няма друго предложение, огласява спечелването на наддаването за обособената позиция с „продадено“ и със звуков сигнал, цената и номера на участника.
   12. По време на търга, определен от председателя на комисията, член попълва наддавателен лист, в който се посочват тръжния номер на продаваната обособена позиция, номерата на участниците, наддавали за тях, и предлаганата от тях цена.
   13. По време на търга не са позволени говоренето по телефон и разговори между участниците. В тези случаи председателят на комисията предупреждава участниците, че ще бъдат дисквалифицирани от участие в търга и внесените депозити ще се задържат. При ново нарушение комисията прилага горепосоченото.
10. За проведената тръжна процедура комисията да представи тръжен протокол в 3 (три) екземпляра, който се подписва от всички членове на комисията. Към протокола се прилага наддавателния лист по т. 10.11, който е неразделна част от него.
11. Копие от утвърдения протокол заедно с проект на договор за покупко-продажба да се изпрати с придружително писмо на обявения за спечелил търга. Писмото се изготвя от член на комисията, подписва се от председателя на комисията и се изпраща по e-mail с електронен подпис на спечелилия търга кандидат. Писмото се изпраща след като са изминали 7 (седем) дни от обявяване на резултатите, в случай че в цитирания срок не е подадена жалба по реда на Административнопроцесуалния кодекс за неспазване на условията и реда за провеждане на търга.
12. Спечелилият търга кандидат, в срок до 3 (три) работни дни от датата на получаване на писмото по т. 12, заплаща предложената цена по банков път по следната сметка на ТД ДР гр. София: IBAN: BG98UBBS80023115747910, BIC: UBBSBGSF и представя подписаният договор в деловодството на ТД ДР гр. София.
13. В случай че кандидатът, обявен за спечелил търга, не извърши плащането на цената в срок от 3 (три) работни дни от уведомяването му, неговият депозит се задържа и с писмена покана, подписана от председателя на комисията, се предлага на следващия по ред кандидат да заплати предложената от него цена.
    * + 1. Ако и вторият по ред кандидат не извърши плащането, в срок до 3 (три) работни дни от уведомяването му, депозитът му се задържа, а председателят на комисията уведомява председателя на агенцията с докладна записка за извършените действия от комисията и че вещите не са продадени.
14. Вещите се предават на купувача след сключване на договора, за което се съставя приемо-предавателен протокол. Собствеността върху вещите се прехвърля с предаването им.
    * + 1. Разноските по вдигането и прехвърлянето на вещите са за сметка на купувача, включително и за веща по позиция № 24, за която се изисква нотариална заверка на подписите на сключения договор.
15. Закупените вещи следва да се вдигнат от купувача в срок от 5 (пет) дни от плащането на цената им като за всеки ден закъснение се заплаща магазинаж в размер на 1% от цената на закупените и неполучени в срок вещи, но не повече от 10%.
16. Депозитите на кандидатите се връщат в срок от 7 (седем) дни от вдигането на всички закупени вещи от страна на купувачите.
17. Кандидатът, спечелил търга трябва да осигури здравословни и безопасни условя на труд и провежда инструктаж на лицата, които ще товарят и изнасят вещите.
18. Изтеглянето на вещите да се извършва по предварително съгласуван с Териториалната дирекция график, като купувачът следва да уведоми директора на ТД ДР гр. София най-малко 3 (три) работни дни преди изтеглянето.
19. Настоящата заповед за провеждане на търга (без състава на комисията) да се постави на таблото за обяви в сградата на ТД ДР гр. София и да се обяви на интернет страницата на агенцията - www.statereserve.bg, раздел „Бюлетин за продажби“, подраздел „Търгове“, не по-късно от една седмица преди датата, определена за провеждане на търга. Обявлението за откриване на процедурата да се публикува в един централен ежедневник. Обявяването по посочените начини се извършва в един и същи ден.
20. Цялостнатаорганизация и провеждане на тръжната процедура възлагам на председателя на комисията.
21. Контрол по изпълнение на заповедта възлагам на директора на ТД ДР гр. София.
22. Заповедта да се представи на съответните длъжностни лица за сведение и изпълнение.

**АСЕН АСЕНОВ ………П……….**

*Председател на „Държавна агенция*

*Държавен резерв и военновременни запаси“*